बुंनांगोन दि बावैसो बागसा जिल्लानि खामार दैसायाव खुंनाय बागसा जिल्ला दुलाराय बर’ फरायसा आफादनि गेवलां मेलखौ बेखेवनाय बिबुंथिआव बिटिसिनि गाहाइ मावफुंगिरि सोद्रोमा प्रमद बर’आ बुंदोंमोनदि बिटिआर ओनसोलाव खुंफुनाय मेलाफोराव जौ-जुवाखौ फैगौ फेब्रुवारी दाननिफ्राय बन्द खालामनाय जागोन । बिथांनि बुंनायनिफ्राय रोखा जाबायदि बिटिआर ओनसोलाव जौ-जुवाया बन्द जासिगोन । बिथांनि बुंनाया जाफुंमारोब्ला थारैनो बिटिआर ओनसोलनि सुबुंफोरनि गेजेराव लोगोसे बर’फोरनि समाजाव मोनसे गुस्लायनाय लाबोगोन आरो बिटिआर ओनसोलाव बांद्राय जौ-जुवानि आद्दाया बन्द जागोन होननानै मिजिंगथिनो हायो ।